Victor-Hugo-Hal

D'Victor-Hugo-Hal ass eng Hal um Lampertsbierg an der Stad Lëtzebuerg.

Si gouf 1935 als Ausstellungshal gebaut, a gouf haaptsächlech dofir gebraucht, ier ëm 1970 nei Ausstellungshalen um Kierchbierg fäerdeg goufen.J. P. Neu: "Der Stübben-Plan: Eine städtebauliche Schwärmerei, die nie Wirklichkeit wurde." ons stad 18/1985, S. 10.

1939 an 1952 gouf se vergréissert.

Markant Evenementer
An der Zäit vun der däitscher Besatzung 1940-44 gouf d'Hal dacks genotzt, fir Rassemblementer vun der Nazipartei an hiren Organisatiounen ofzehalen. Den 30. August 1942 huet de Gauleiter Gustav Simon doran déi Ried gehalen, an där en d'Zwangsrekrutéierung vun de Joergäng 1920-24 ugekënnegt huet. Eng Gedenkplack baussen um Gebai erënnert dorun.

1963 gouf et do eng grouss Ausstellung mam Titel Luxembourg 1963, histoire d'une ville millénaire. 1989 war eng weider grouss Ausstellung an den Halen iwwer d'Geschicht vum Land, ënner dem Titel De l'État à la Nation - 1839-1989. 150 Joer onofhängeg.

2021 war se ee vun den Impfzentre géint de SARS-CoV-2-Virus (kuckt dozou: COVID-19-Pandemie zu Lëtzebuerg).

Biller

Um Spaweck

Kategorie:Lampertsbierg
Kategorie:Gebaier an der Stad Lëtzebuerg
Kategorie:Bauwierker 1935
Kategorie:Foireshalen